CELEX: 62014TN0494
Language: da
Date: 2014-06-30 00:00:00
Title: Sag T-494/14: Sag anlagt den 30. juni 2014 — Klymenko mod Rådet

1.9.2014   
            
            
               DA
            
            
               Den Europæiske Unions Tidende
            
            
               C 292/51
            
         Sag anlagt den 30. juni 2014 — Klymenko mod Rådet
   (Sag T-494/14)
   2014/C 292/63
   Processprog: engelsk
   
      Parter
   
   
      Sagsøger: Oleksandr Klymenko (Kiev, Ukraine) (ved M. Shaw, QC, og barrister I. Quirk)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Afgørelse 2014/216 og forordning nr. 381/2014 annulleres med øjeblikkelig virkning, for så vidt som de vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Med det første anbringende har sagsøgeren gjort gældende, at hans ret til forsvar og effektiv domstolsbeskyttelse er blevet tilsidesat, idet sagsøgeren ikke var bekendt med den efterforskning mod ham, der lå til grund for hans opførelse på listen over personer, enheder og organer, der er omfattet af de anfægtede restriktive foranstaltninger, og ikke fik nogen oplysninger herom af hverken Rådet eller de ukrainske myndigheder. Sagsøgeren har endvidere gjort gældende, at han ikke har fået oplyst begrundelsen for opførelsen på listen, ligesom han af denne grund heller ikke har fået lejlighed til at fremsætte bemærkninger.
            
         
               2.
            
            
               Med det andet anbringende har sagsøgeren gjort gældende, at der er foretaget et åbenbart urigtigt skøn af beviserne, idet de faktiske omstændigheder viser, at sagsøgeren bekæmpede korruption, da han var minister i Ukraine, og at han ikke var indblandet i underslæb med ukrainske statsmidler.
            
         
               3.
            
            
               Med det tredje anbringende har sagsøgeren gjort gældende, at der ikke er angivet en begrundelse, at kriteriet i artikel 1, stk. 1, i afgørelse 2014/119 ikke er opfyldt, og at der er sket magtmisbrug, idet begrundelsen for at opføre sagsøgeren på listen er vag og ukonkret. Sagsøgeren har gjort gældende, at Rådet således ikke har godtgjort, at han er omfattet af kriteriet i artikel 1, stk. 1, i afgørelse 2014/119, hvorfor hans opførelse på listen udgør magtmisbrug.
            
         
               4.
            
            
               Med det fjerde anbringende har sagsøgeren gjort gældende, at hans ejendomsret og proportionalitetsprincippet er blevet tilsidesat, idet indefrysningen af sagsøgerens midler udgør et unødvendigt og uforholdsmæssigt indgreb i hans ejendomsret.